als_Latn dik_Latn tur_Latn
Goran Vujoviç më në fund bëhet pjesë e Skënderbeut. Sulmuesi i cili kishte gjetur akordin me drejtuesit e klubit korçar, dje i është bashkuar skuadrës në Slloveni dhe sot ka hedhur firmën në kontratën e e.
Futbollisti 30-vjeçar malazez është zyrtarziuar sot nga klubi i cili nëpërmjet një postimi në Facebook ka bërë të ditur se ai do të jetë pjesë e Skënderbeut për dy sezonet e ardhshme.
“Goran Vujoviç është zyrtarisht futbollist i Skënderbeut. Sulmuesi është bashkuar sot me ekipin në Slloveni, atje ku bashkë me menaxherin e përgjithshëm Gerhard Takaj ka firmosur kontratën që e lidh me klubin tonë për 2 vitet e ardhshme!”, shkrihej në njoftimin e klubit.
Në fakt, Vujoviç ishte gati të firmoste që në Shqipëri, por zyrtarët e klubit kishin marrë me vete në Slloveni vulat që nevojiteshin për kontratën. Ndaj u shty vetëm me 1 ditë firma e tij me “ujqërit e dëborës”.
als_Latn als_Latn als_Latn als_Latn